ປະຊາຄົມລາວ ແລະຫວຽດນາມ ອາເມຣິກັນ ປະທ້ວງ ການມາຢ້ຽມຢາມ ຂອງນາຍົກ ຫວຽດນາມ 
ຍານາງບຸນຈັນ ​ເສນທະວົງ ກ່າວຕໍ່ວີໂອເອວ່າ ໃນການເຂົ້າຮ່ວມ ການປະທ້ວງຄັ້ງນີ້ ກໍເພື່ອບໍ່ຢາກໃຫ້ສະຫະລັດ ເປັນເພື່ອນທີ່ໃກ້ຊິດ ກັບຫວຽດນາມເກີນໄປ.
ຊາວລາວອາເມຣິກັນຈຳນວນນຶ່ງ ພ້ອມດ້ວຍຊາວຫວຽດນາມຫລາຍຮ້ອຍຄົນ ທີ່ ເດີນທາງມາຈາກຫລາຍລັດ ໄດ້ໂຮມຊຸມນຸມປະທ້ວງການເດີນທາງມາຢ້ຽມຢາມ ຂອງນາຍົກລັດຖະມົນຕີຫວຽດນາມ ການປະທ້ວງຂອງຊາວລາວອາເມຣິກັນ ແລະຊາວຫວຽດນາມ ໄດ້ຈັດຂຶ້ນທີ່ສວນ ສາທາລະນະ Lafayette ຕໍ່ໜ້າທຳນຽບຂາວ ຊຶ່ງພວກເຂົ້າຮ່ວມພາກັນຖືທຸງຊາດ ຂອງອະດີດສາທາລະນະລັດຫວຽດນາມ ທຸງຊ້າງສາມຫົວຂອງອະດີດພະລາຊະ ອານາຈັກລາວແລະທຸງສະຫະລັດອາເມຣິກາ ເພື່ອປະທ້ວງການລະເມີດສິດທິມະ ນຸດ ແລະການແຊກແຊງຂອງຫວຽດນາມ ຢູ່ໃນລາວ ໃນລະຫວ່າງການເດີນທາງ ມາຢ້ຽມຢາມ ຂອງນາຍົກລັດຖະມົນຕີ Nguyen Xuan Phuc ທີ່ໄດ້ພົບປະ ກັບ ປະທານາທິບໍດີສະຫະລັດ ທ່ານດໍໂນລ ທຣໍາ ຢູ່ທຳນຽບຂາວໃນຕອນທ່ຽງວັນພຸດ ມື້ວານນີ້ ຍານາງບຸນຈັນ ເສນທະວົງ ຜູ້ນຳປະຊາຄົມລາວອາເມຣິກັນໄດ້ກ່າວຕໍ່ວີໂອເອ ໃນການເຂົ້າຮ່ວມການປະທ້ວງຄັ້ງນີ້ວ່າ: ໃນຂະນະດຽວກັນ ກໍມີທ່ານ Nguyen Tuan ສະມາຊິກປະຊາຄົມຫວຽດນາມ ອາເມຣິກັນຊຶ່ງທ່ານໄດ້ກ່າວຕໍ່ວີໂອເອວ່າ: